**Linn Natassia Malthe**, best kjent som **Natassia Malthe**, (født 19. januar 1974) er en norsk fotomodell og skuespillerinne. Hun har også brukt navnene Natasha Malthe, Natassia Scarlet Malthe og Lina Teal.

Bakgrunn
--------

### Tidlig liv

Natassia Malthe er den yngste av to døtre, hennes norske far, Harald Malthe, er en lærer og hennes malaysiske mor er en pensjonert sykepleier. Hun vokste opp blant annet i Drøbak. Hun er i noen filmer kreditert som Natasha Malthe eller Lina Teal.

Malthe gikk på danseskoler i Skottland, Norge og Canada, hos the Royal Winnipeg Ballet, the Goh Ballet Academy, og det Norske Operahus, der hun både danset og sang mens hun avsluttet studiene sine. Rett etterpå flyttet hun til London, for å studere musikalsk teater. Derfra dro hun til USA og fikk sin første skuespillerrolle på fjernsyn.

Skuespillerkarriere
-------------------

Hun har flere mindre roller, blant annet i TV-seriene *Dark Angel* og *Andromeda*, samt flere filmroller. Den hittil største rollen var som Typhoid i superhelt-filmen *Elektra* der hun spilte mot Jennifer Garner, og gjennomførte en meget omtalt kyssescene med Garner.

I mars 2008 gikk ryktene om en hovedrollen i sin egen TV-serie, som fikk navnet *Scarlet* etter hennes eget mellomnavn. Miniserien skulle regisseres av David Nutter, som har laget andre fjernsynsserier som *Sopranos*, *Entourage*, *Nip/Tuck* og *Smallville*. *Scarlet* skulle etter planen ha premiere i USA rundt begynnelsen av mai 2008, men det hele var bare en gigantisk reklamebløff for elektronikkprodusenten LG, som lanserte en serie flat-TV med navnet Scarlet I 2008 gikk også ryktene om at hun også hadde en rolle i den siste James Bond-filmen *Quantum of Solace*, noe som andre kilder ikke kunne bekrefte. I midten av august ble det bekreftet at Malthe skal spille i en science-fiction miniserie ved arbeidstittel «Mirabilis» sammen med blant annet Christopher Lloyd.

Modellkarriere
--------------

Malthe hadde en kort karriere som topmodell innen reklame på Filippinene, i Hongkong, Singapore og Thailand.
Hun er blant *Girls of Maxim*, der hun ble rangert som nr 53 i Maxims «100 Sexiest Women» (2003) og nr 74 i Maxim magazine «Hot 100 of 2005» list.

Priser og nominasjoner
----------------------

**MTV Movie Awards**

* 2007 – Nominert – Best Kiss – *Elektra*, sammen med Jennifer Garner

Utvalgt filmografi
------------------

*Listene under er ikke komplett, se Internet Movie Database – Natassia Malthe*

* 2009 – *Alone in the Dark II*, film
* 2008 – *Manslaughter*, film
* 2008 – *The Other Side of the Tracks*, film
* 2007 – *BloodRayne II: Deliverance*, film
* 2006 – *Skinwalkers*, film
* 2006 – *DOA: Dead or Alive*, film
* 2005 – *Chaos*, film
* 2004 – *Andromeda*, tv-serie 1 episode
* 2005 – *Belle dame sans merci, La*, film
* 2005 – *Elektra*, film
* 2003 – *A Guy Thing*, film
* 2002 – *Halloween: Resurrection*, film
* 2002 – *40 Days and 40 Nights*, film
* 2000 – *Dark Angel*, tv-serie 1 episode
* 1999 – *Lake Placid*, film
* 1998 – *Disturbing Behavior*, film

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   filmportal.de, Filmportal-ID 10fa33553c5d4b03a4a6838ce9483ec9, besøkt 9. oktober 2017[Hentet fra Wikidata]
3. ↑   Gemeinsame Normdatei, besøkt 12. desember 2014[Hentet fra Wikidata]
4. 1 2 3 4 5 6  The Internet Movie Database: Biography for Natassia Malthe
5. ↑  Stuffmagazine.com: Cover Girls - Natassia Malthe Arkivert 7. februar 2008 hos Wayback Machine. 13. oktober 2006
6. 1 2  Bergens Tidende: Natassia dumpet Robbie, 10. mars 2008
7. ↑  Side2: Dumpet av norske Natassia, 10. mars 2008
8. ↑  «Kjendis: Natassia og Robbie har aldri vært kjærester». Arkivert fra originalen 14. mars 2008. Besøkt 11. mars 2008.
9. ↑  Kjendis: Natassia Malthe i ny sci fi-serie Arkivert 15. august 2008 hos Wayback Machine. 14. august 2008
10. ↑  Natassia Malthe Website Arkivert 26. juni 2012 hos Wayback Machine.

Eksterne lenker
---------------

* Natassia Malthe Website
* (en) Natassia Malthe på Internet Movie Database Rediger på Wikidata

* (sv) Natassia Malthe i Svensk Filmdatabas Rediger på Wikidata

* (da) Natassia Malthe på Scope Rediger på Wikidata

* (fr) Natassia Malthe på Allociné Rediger på Wikidata

* (en) Natassia Malthe på AllMovie Rediger på Wikidata

* (en) Natassia Malthe hos The Movie Database Rediger på Wikidata
* Perfect People: Natassia Malthe Pictures
* Fansite: Natassia Malthe hjemmeside laget av fansen

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** BNE
 |